รัฐบาลไทย-ข่าวทำเนียบรัฐบาล-ปมท. และนายกแม่บ้าน มท. ลงพื้นที่ให้กำลังใจเจ้าหน้าที่สำนักทะเบียนอำเภออุดรธานี พร้อมเยี่ยมเยียนสอบถามความพึงพอใจประชาชนผู้รับบริการในช่วงวันหยุดยาว และเชิญชวนร่วมดาวน์โหลดแอปฯ
วันอังคารที่ 1 สิงหาคม 2566
01/08/2566
ปมท. และนายกแม่บ้าน มท. ลงพื้นที่ให้กําลังใจเจ้าหน้าที่สํานักทะเบียนอําเภออุดรธานี พร้อมเยี่ยมเยียนสอบถามความพึงพอใจประชาชนผู้รับบริการในช่วงวันหยุดยาว และเชิญชวนร่วมดาวน์โหลดแอปฯ
ปมท. และนายกแม่บ้าน มท. ลงพื้นที่ให้กําลังใจเจ้าหน้าที่สํานักทะเบียนอําเภออุดรธานี พร้อมเยี่ยมเยียนสอบถามความพึงพอใจประชาชนผู้รับบริการในช่วงวันหยุดยาว และเชิญชวนร่วมดาวน์โหลดแอปฯ ไทยดี เพื่อเพิ่มความสะดวกสบายในการรับบริการ
วันนี้ (1 ส.ค. 66) เวลา 14.00 น. ณ สํานักทะเบียนอําเภอเมืองอุดรธานี ที่ทําการปกครองอําเภอเมืองอุดรธานี จังหวัดอุดรธานี นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นายวันชัย คงเกษม ผู้ว่าราชการจังหวัดอุดรธานี นางนงลักษณ์ คงเกษม นายกเหล่ากาชาดจังหวัดอุดรธานี นายศรัณย์ศักด์ ศรีเครือเนตร รองผู้ว่าราชการจังหวัดอุดรธานี นายประสพโชค อยู่สําราญ ที่ปรึกษาปลัดกระทรวงมหาดไทย นายสามารถ หมั่นนอก ปลัดจังหวัดอุดรธานี นายณัฐพงศ์ คําวงศ์ปิน หัวหน้าสํานักงานจังหวัดอุดรธานี นายกัมปนาท จักรวาล วิเวกศรีพุทธา ผู้ตรวจราชการกรมการพัฒนาชุมชน หัวหน้าส่วนราชการระดับจังหวัด ร่วมลงพื้นที่เยี่ยมให้กําลังใจเจ้าหน้าที่สํานักทะเบียนอําเภอเมืองอุดรธานี และพี่น้องประชาชนที่มาใช้บริการสํานักทะเบียนอําเภอในช่วงวันหยุดยาว โดยมีปลัดอําเภอหัวหน้ากลุ่มงานทะเบียนและบัตร อําเภอเมืองอุดรธานี กํานัน ผู้ใหญ่บ้าน ร่วมให้การต้อนรับ
นายสุทธิพงษ์ จุลเจริญ ปลัดกระทรวงมหาดไทย กล่าวว่า นโยบายในการยกระดับการพัฒนาคุณภาพการให้บริการของภาครัฐเป็นหนึ่งในนโยบายสําคัญของกระทรวงมหาดไทย ซึ่งในช่วงนี้เป็นช่วงวันหยุดพิเศษตามมติ ครม. ทําให้พี่น้องประชาชนต่างเดินทางกลับภูมิลําเนาเป็นจํานวนมาก และเพื่อเป็นการอํานวยความสะดวกแก่พี่น้องประชาชน กระทรวงมหาดไทยจึงได้มีข้อสั่งการเน้นย้ําให้คนมหาดไทย หรือข้าราชการมหาดไทยทุกคน ใส่ใจดูแลพี่น้องประชาชนอย่างต่อเนื่อง โดยไม่เว้นแม้แต่วันหยุดราชการ วันนี้จึงได้ถือโอกาสพาคณะฯ มาเยี่ยมเยียนและให้กําลังใจเจ้าหน้าที่ผู้ปฏิบัติงาน ณ สํานักทะเบียนอําเภอเมืองอุดรธานี และได้ถือโอกาสร่วมพูดคุยและให้คําแนะนําการใช้บริการในรูปแบบแอปพลิเคชันบนโทรศัพท์มือถือ หรือที่ทุกคนรู้จักกันในชื่อ แอปฯ ไทยดี (ThaiD) ที่ถูกพัฒนาจากระบบการพิสูจน์และยืนยันตัวตนในแบบเดิมสู่การเพิ่มความสะดวกสบายด้วยการนําเทคโนโลยีดิจิทัลมาใช้เป็นรูปแบบการยืนยันตัวตนด้วยใบหน้าทางดิจิทัล โดยใช้สําหรับยืนยันตัวตน หรือใช้แสดงแทนบัตรประจําตัวประชาชนในการทําธุรกรรม หรือการขอรับบริการกับหน่วยงานภาครัฐ ภาคเอกชนต่าง ๆ เพื่อสนองตอบความต้องการของผู้ใช้ในด้านความสะดวกสบาย รวดเร็ว ประหยัดเวลา และค่าใช้จ่าย ซึ่งอยู่บนพื้นฐานความปลอดภัยของข้อมูลส่วนบุคคลเป็นสําคัญ
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า จังหวัดอุดรธานีได้ดําเนินการตามนโยบายการเปิดให้บริการประชาชนช่วงวันหยุดยาว 6 วันต่อเนื่อง โดยได้รับรายงานจากท่านผู้ว่าราชการจังหวัดอุดรธานี ว่าหน่วยงานให้บริการของกระทรวงมหาดไทยในจังหวัดอุดรธานีต่างแข็งขันมุ่งมั่น “บําบัดทุกข์ บํารุงสุข” ให้กับพี่น้องประชาชน อาทิ ศูนย์ดํารงธรรมจังหวัดอุดรธานี ก็ได้เปิดให้บริการพี่น้องประชาชนในช่วงวันหยุดยาวด้วยเช่นกัน ซึ่งท่านผู้ว่าราชการจังหวัดอุดรธานี และคณะผู้บริหารจังหวัดต่างหมุนเวียนลงพื้นที่เยี่ยมให้กําลังใจเจ้าหน้าที่ศูนย์ดํารงธรรม สํานักทะเบียนทุกแห่ง และหน่วยบริการทุกแห่ง ที่มีความมุ่งมั่นเปิดให้บริการประชาชนต่อเนื่อง "ไม่มีวันหยุด" ระหว่างวันที่ 28 กรกฎาคม - 2 สิงหาคม 2566 ซึ่งเป็นวันหยุดยาว 6 วันต่อเนื่อง ห้วงวันเฉลิมพระชนมพรรษา 28 กรกฎาคม 2566 วันอาสาฬหบูชา และวันเข้าพรรษา เพื่อให้ประชาชนรับบริการด้วยความสะดวก ไม่มีวันหยุด ในเวลาราชการ 08.30 - 16.30 น.
ขอชื่นชมและขอขอบคุณพี่น้องข้าราชการ พนักงาน ตลอดจนเจ้าหน้าที่ทุกภาคส่วน ทั้งที่ทําการปกครองจังหวัด ที่ทําการปกครองอําเภอ สํานักงานเขต และเทศบาล ทุกที่ทั่วประเทศ ที่ได้ร่วมกันเสียสละและบูรณาการการทํางานเป็นทีมด้วยใจ และ Passion เป็นทีมมหาดไทยที่แข็งแกร่งที่มุ่งมั่นตั้งใจในการให้บริการอํานวยความสะดวกด้านทะเบียนราษฎรและทะเบียนบัตรประจําตัวประชาชน เพื่อที่จะบําบัดทุกข์ บํารุงสุขให้กับพี่น้องประชาชนแบบไม่มีวันหยุดราชการ และขอประชาสัมพันธ์เชิญชวนให้พี่น้องประชาชนทุกท่านดาวน์โหลดแอปฯ Thai Digital Identity (ThaID) หรือ ไทยดี ที่พัฒนาโดยกรมการปกครอง กระทรวงมหาดไทย ทั้งระบบ iOS และ Android เพื่อเพิ่มความสะดวกในการทําธุรกรรม หรือติดต่อขอรับบริการจากหน่วยงานภาครัฐ ซึ่งแอปฯ ไทยดี (ThaiD) สามารถใช้ยืนยันตัวตนแทนการแสดงบัตรประจําตัวประชาชนได้ หรือการดูสําเนาทะเบียนบ้านฉบับดิจิทัลผ่านทางแอปพลิเคชันและสามารถแสดงตนทั้งในสนามบินต่าง ๆ หน่วยงานภาครัฐ และภาคส่วนต่าง ๆ ในสังคม แทนการใช้บัตรประชาชนและเอกสารทะเบียนบ้านได้เช่นกัน
ปลัดกระทรวงมหาดไทย ยังได้กล่าวอีกว่า นอกจากนี้ หากพี่น้องประชาชนมีเหตุเดือดร้อนใจ หรือทุกข์ใจ ต้องการขอคําปรึกษาในด้านกฎหมายหรือการติดต่อขอรับบริการจากหน่วยงานภาครัฐในพื้นที่ พี่น้องประชาชนสามารถขอรับบริการได้ที่ศูนย์ดํารงธรรมจังหวัดที่เปิดให้บริการและคําปรึกษาแก่พี่น้องประชาชน ระหว่างเวลา 08.30 – 16.30 น. และเปิดศูนย์ติดต่อร้องเรียนร้องทุกข์ที่สายด่วนศูนย์ดํารงธรรม โทร. 1567 ตลอด 24 ชั่วโมง กระทรวงมหาดไทยมีความมุ่งมั่นที่จะสนองพระราชปณิธานของพระบาทสมเด็จพระเจ้าอยู่หัวในการทําให้ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้หลักปรัชญาเศรษฐกิจพอเพียง เพื่อนําความสุขมาสู่พี่น้องประชาชน และมุ่งขจัดความทุกข์ พร้อมยกระดับคุณภาพชีวิตที่ดีและมั่นคงอย่างยั่งยืนให้แก่พี่น้องคนไทยทั่วประเทศ ดั่งประกาศเจตนารมณ์ที่คณะผู้บริหารกระทรวงมหาดไทย และผู้ว่าราชการจังหวัดทั้ง 76 จังหวัดทั่วประเทศ ได้ตั้งใจขับเคลื่อนแนวคิด “ประเทศไทยที่ยั่งยืน และเป้าหมายการพัฒนาที่ยั่งยืน (SDGs) ทั้ง 17 ข้อ” โดยมีคุณกีต้า ซับบระวาล (Mrs. Gita Sabharwal, UN Resident Coordinator in Thailand) ผู้ประสานงานสหประชาชาติ (UN) ประจําประเทศไทย ร่วมเป็นสักขีพยาน ไปสู่การขยายผลอย่างเป็นรูปธรรมเพื่อสร้างเมล็ดพันธุ์แห่งความยั่งยืนไว้ในทุกที่ โดยไม่ทิ้งใครไว้ข้างหลัง
ปลัดกระทรวงมหาดไทย กล่าวทิ้งท้ายว่า ขอให้พี่น้องประชาชนผู้ใช้รถใช้ถนนทุกท่านที่กําลังจะเดินทางกลับจากภูมิลําเนาหรือจะต้องเดินทางไปทําธุระส่วนตัวในช่วงนี้ ขับขี่ยานพาหนะและใช้รถใช้ถนนด้วยความระมัดระวัง และที่สําคัญหากดื่มแอลกอฮอล์ ขอความร่วมมืออย่าขับรถ เพราะเมื่อเราดื่มเครื่องดื่มแอลกอฮอล์เข้าไปในร่างกาย นอกจากฤทธิ์ของแอลกอฮอล์จะสร้างความเสียหายแก่ร่างกายแล้ว ฤทธิ์ของแอลกอฮอล์จะเข้าไปทําลายความยั้งคิดยั้งทําก่อให้เกิดเหตุไม่คาดฝันในขณะขับขี่ยานพาหนะได้ โอกาสการเกิดอุบัติเหตุจะเพิ่มเป็น 2 เท่าเทียบกับคนที่ไม่ดื่มและยิ่งมีระดับแอลกอฮอล์มากโอกาสที่จะเกิดอุบัติเหตุก็จะมากขึ้นตามไปด้วย ซึ่งความเสียหายจะไม่ได้เกิดขึ้นเพียงแค่ครอบครัวของเรา แต่อาจส่งผลกระทบถึงบุคคลอื่นอีกด้วย ทั้งนี้ หากพี่น้องประชาชนต้องการติดต่อสอบถามข้อมูลการให้บริการของทางราชการในทุกจังหวัด ติดต่อสอบถามได้ที่สายด่วนศูนย์ดํารงธรรม โทร. 1567 หรือหากต้องการขอรับความช่วยเหลือจากเหตุสาธารณภัย ติดต่อสายด่วน 1784 ตลอด 24 ชั่วโมง
กองสารนิเทศ สป.มท.
ครั้งที่ 744/2566วันที่ 1 ส.ค. 2566